кратки шеги за Червенокоси
Брюнетка, червенокоса и блондинка пътували пияни на връщане от бар и се разбили с колата. Стоят на опашка пред кабинета на Свети Петър.
Първа влиза брюнетката. На бюрото лежи голям справочник. Свети Петър казва:
- В тази книга са записани всички твои грехове? Виждаш ли, колко е голяма? Това е защото много си съгрешавала. Ще те пусна в рая, но първо трябва да издържиш един удар с тази книга по главата. Ако не издържиш, ще отидеш в ада. Такива са правилата.
Брюнетката си поставя главата. Свети Петър взима книгата и я тресва силно по главата. Брюнетката пада, трудно се изправя и залитайки се изнася от кабинета.
Влиза червенокосата. Чува се един як удар, излиза на четири крака, главата й е направо подута, по лицето тече кръв.
Влиза блондинката. Брюнетката и червенокосата се споглеждат: Няма начин да издържи. Известно време цари тишина, а накрая блондинката излиза съвършено невредима. Брюнетката и червенокосата изумени питат:
- Каква стана? Свети Петър не те ли би по главата с книгата ти с греховете?
- Ха-ха! Той не можа да я вдигне!